Mukaddimah (karya)

Mukaddimah (Arab: , juga dikenali sebagai Muqaddimah Ibnu Khaldun ("Kata Pendahuluan Ibnu Khaldun"), atau Prolegomena (Yunani: Προλεγόμενα), ialah kitab yang dihasilkan Ibnu Khaldun (nama penuh, Abu Zayd Abdul Rahman bin Muhammad bin Khaldun al-Hadrami), seorang sejarawan Muslim keturunan Al-Andalus yang dilahirkan di Tunis, Maghreb.  Ia ialah buku yang mencatatkan pandangan awal berkaitan sejarah sejagat dan ditulis dalam tahun 1377 M. Beberapa pemikir moden menganggapnya sebagai karya pertama yang mengkaji falsafah sejarah, atau sains sosial,  demografi, pensejarahan atau sejarah kebudayaan, dan ekonomi.  Mukaddimah juga membincangkan teologi Islam, teori politik dan sains tabii biologi dan kimia. Ibnu Khaldun menulis karya ini pada tahun 1377 M sebagai kata pengantar atau buku pertama karya sejarah dunia yang dirancangnya, Kitab al-Ibar (tajuk penuh: Kitabu l-ibar wa Diwanu l-Mubtada' wa l-Habar fi tarikhi l-arab wa l-Barbar wa man Asarahum min Dawi Ash-Sha'n l-Akbar, "Buku Pengajaran, Catatan Permulaan dan Kejadian dalam sejarah Arab dan Berber dan Bangsa Gagah yang Hidup Sezaman dengan Mereka"), tetapi sudah menjadi karya tersendiri semasa hayatnya.

Kandungan 

Ibn Khaldun memulakan Mukaddimah dengan memberi kritikan menyeluruh terhadap kesilapan yang sering dilakukan oleh para sejarawan dan kemusykilan yang dihadapi ahli sejarah dalam kerja mereka. Beliau mencatatkan tujuh pemasalahan penting: 

"Semua catatan, oleh sebab sifat mereka, mudah mengandungi kesilapan...
 ...Kepartisanan terhadap kepercayaan atau pendapat...
 ...Terlalu yakin akan sumber...
 ...Kegagalan untuk memahami apa yang diniatkan...
 ...Kepercayaan salah tentang kebenaran...
 ...Ketidakcekapan meletakkan sesuatu kejadian dalam konteksnya sebenar...
 ...Keinginan agar disenangi orang yang berpangkat tinggi, dengan memuji dan menyebarkan kemasyhuran mereka...
 ...Yang paling mustahak ialah tidak mengetahui akan hukum-hukum yang mengawal pembaharuan masyarakat insani."

Ibnu Khaldun menurunkan di dalam Mukaddimah teorinya berkaitan masyarakat insani sebagai jawapan kepada hujah ketujuh.

Sati' al-Husri mencadangkan Mukaddimah ialah, pada asasnya, satu karya sociologi, yang menggariskan di dalam enam bukunya sosiologi am; sosiologi politik; sosiologi kehidupan bandar; sosiologi ekonomi; dan sosiology ilmu.

Ekonomi 
Lihat juga: Jurispruden ekonomi Islam

Ibn Khaldun menulis berkaitan teori ekonomi dan politik dalam Mukaddimah, dan mengaitkan buah pemikirannya tentang asabiyyah dengan pembahagian kerja: bertambahnya kejelekatan sosial, bertambah kompleks pembahagian, bertambahlah pengembangan ekonomi. 

Ibn Khaldun memerhatikan bahawa pengembangan dan pembangunan merangsang secara positif kedua-dua permintaan dan penawaran, dan daya permintaan dan penawaran menentukan harga barang.  Beliau juga mencatatkan perhatian berkaitan daya makroekonomi pertambahan penduduk, pembangunan modal insan, dan kesan kemajuan teknologi terhadap pembangunan.  Ibn Khaldun berpegang bahawa pengembangan penduduk bergantung kepada kekayaan..

Rujukan

Weiss, Dieter (1995), "Ibn Khaldun on Economic Transformation", International Journal of Middle East Studies 27 (1), p. 29–37.

Nota

Pautan luar
 Complete text of Muqaddimah

Buku 1377
Books about civilizations
Books about historiography
Economics books
Sunni literature